Mestská časť Bratislava-Dúbravka

Materiál na  23. rokovanie
Miestneho zastupiteľstva
8. decembra 2009

Návrh

na predĺženie zmluvy č. 28/2007 o nájme nebytových priestorov     
Materskému centru Macko

Predkladateľ                                                         	Materiál obsahuje: 
		
PhDr. František Guth 		1. Návrh uznesenia 
       prednosta                  		2. Uznesenie MR č. 325/2009
		3. Stanoviská komisií
		4. Dôvodovú správu
		5. Žiadosť MUDr. Urbanovej
		6. Kópia nájomnej zmluvy č. 28/2007    

	

	 
Zodpovedný

JUDr. Viera Mrázová
vedúca majetkovoprávneho oddelenia
                                                                    
Spracovateľ                                                                  

Mgr. Patricia Kočišová
majetkovoprávne oddelenie

Návrh uznesenia

Miestne zastupiteľstvo mestskej časti Bratislava-Dúbravka 

schvaľuje 

ako prípad hodný osobitného zreteľa podľa § 9a ods. 9 písm. c) zákona č. 258/2009 Z.z. z 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov predĺženie zmluvy    č. 28/2007 o nájme nebytových priestorov Materskému centru Macko v objekte na Sekurisovej ul. č. 12 za cenu 0,03 € (1,- Sk)/m²/rok na dobu 10 rokov.

Uznesenie MR č.323/2009 z 24.11.2009

Miestna rada 
odporúča miestnemu zastupiteľstvu schváliť predĺženie zmluvy č. 28/2007 o nájme nebytových priestorov Materskému centru Macko v objekte na Sekurisovej ul. č. 12 za cenu 0,03 € (1,- Sk)/m²/rok na dobu 10 rokov.

Stanoviská komisií

Komisia legislatívno-právna, mandátová a hospodárenia s majetkom zo dňa 16. 11. 2009

Komisia odporúča starostovi Mestskej časti Bratislava-Dúbravka predĺžiť nájom podľa uvedenej žiadosti. 

Komisia školstva, kultúry, mládeže a športu zo dňa 26. 10. 2009 

Komisia odporúča žiadosti vyhovieť.

Komisia sociálno-zdravotná a bytová zo dňa 11. 11. 2009 

Komisia odporučila zmluvu o nájme nebytových priestorov predĺžiť.

Dôvodová správa

I.

Národná rada Slovenskej republiky schválila dňa 16.06.2009 zákon č. 258/2009 Z.z. z 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. Zákon nadobudol účinnosť dňa 1.07.2009 (ďalej len „novela“).
	Novela umožňuje schváliť prípady hodné osobitného zreteľa, ktoré môžu zahŕňať účely nájmu nebytových priestorov, ako aj okruh osôb, ktorým sa prenechajú do užívania bez uplatnenia ods. 1 až 3 a 5 až 7 § 9a novely, ktoré v súlade s ods. 9 je obec povinná primerane uplatniť aj pri prenechaní majetku do nájmu.
	Zámer hospodárneho nakladania s majetkom vo vlastníctve  hlavného mesta, zvereným do správy mestskej časti formou obchodnej verejnej súťaže je transparentný, avšak túto formu nie je vhodné aplikovať komplexne ako jednotný postup pri prenechávaní majetku do nájmu. Zákon dáva možnosť vziať na zreteľ konkrétne prípady, pri ktorých by aplikácia obchodných verejných súťaží ani priamych nájmov podľa ustanovenia § 9a ods. 9 novely, nespĺňala účel pre ktorý bola do zákona zahrnutá. 
Nájom nebytových priestorov uvedený v návrhu uznesenia je predložený ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon 138/1991 Zb. o majetku obcí v znení neskorších predpisov a o zmene a doplnení niektorých zákonov. Jedná sa o záujmové a vzdelávacie aktivity detí a matiek na materskej a rodičovskej dovolenke ako aj víkendové akcie rodinného charakteru zamerané hlavne na mladé rodiny.

II.

MUDr. Dagmar Urbanová, štatutárna zástupkyňa Materského centra Macko, požiadala listom zo 14. 10. 2009 o predĺženie zmluvy č. 28/2007 o nájme nebytových priestorov. Uvedené priestory sa nachádzajú v objekte na Sekurisovej ul. č. 12 a žiadateľka uvádza dobu nájmu na 10 rokov.
Povinnosti vyplývajúce zo zmluvy si žiadateľka riadne plní.
	Predmetné nebytové priestory boli mestskou časťou Bratislava-Dúbravka protokolom č. 16/2007 zo dňa 22.4.2007 ku dňu 1.1.2007 zverené do správy Domu kultúry Dúbravka. Z tohto dôvodu bude vyššie uvedenú zmluvu uzatvárať Mgr. Henrieta Dóšová, riaditeľka Domu kultúry Dúbravka.